Tikrieji ereliai

Hieraaetus Kaup, 1844

Tikrieji ereliai (Aquila) – vanaginių (Accipitridae) šeimos, paprastųjų erelių (Aquilinae) pošeimio plėšriųjų paukščių gentis.


 Bendras apibūdinimas 
Tikrieji ereliai monogamai. Lizdus suka pavieniui. Lytinis dimorfizmas pasireiškia tik kūno dydyje, kuomet tikrųjų erelių patelės didesnės ir sunkesnės už patinėlius. Plunksniniame apdare dominuoja tamsiai rudos spalvos. Jų patelės stambesnės už patinėlius. Afrikinis peslinis erelis (Aquila africana) yra mažiausia genties rūšis, jo kūno ilgis apie 50 cm, skersmuo tarp išskleistų abiejų sparnų galų apie 120 cm, sveria 0,9–1,2 kg. Kilnusis erelis (Aquila chrysaetos) yra stambiausia rūšis, jo kūno ilgis 66-102 cm, skersmuo tarp išskleistų abiejų sparnų galų 1,8-2,34 cm. Ilgą laiką kaip stambiausias individas buvo laikoma A. c. chrysaetos porūšio patelė, kuri svėrė apie 6,7 kg, o skersmuo tarp išskleistų abiejų sparnų galų 2,55 m. Nors Šiaurės Amerikoje gyvenantys kilnieji ereliai paprastai smulkesni, nei stambiausias porūšis gyvenantis Eurazijoje, bet JAV Vajomingo valstijos Bridžer-Titono valstybiniame miške pasverta patelė yra svėrusi 7,7 kg.

 Tikrųjų erelių rūšys 
IOC World Bird List v11.1 versijoje išskiria 11 gyvuojančių tikrųjų erelių (Aquila) rūšių, bei iš dalies rūšių išskiriama 15 porūšiųworldbirdnames.org / Hoatzin, New World vultures, Secretarybird, raptors; IOC World Bird List / v11.1:		
 Aquila rapax Temminck, 1828 - Gelsvarudis savaninis erelis; Afrikoje, Indijoje.
 A. r. vindhiana Franklin, 1831; Pakistane, Indijoje ir Nepale. Kartais laikomas atskira rūšimi (Ferguson-Lees et al. 2005).
 A. r. belisarius Levaillant, J, 1850; Maroke ir Algerijoje, pietinėje Mauritanijoje ir iki Etiopijos ir pietvakarių Arabijos pusiasalio. Pietuose iki Kongo Demokratinės Respublikos, Ugandos ir Kenijos.
 A. r. rapax Temminck, 1828; pietinė Kenija ir Kongo Demokratinė Respublika iki Pietų Afrikos.
 Aquila nipalensis Hodgson, 1833 - Stepinis erelis; pietryčių Europa, Azija. Klajoja rytinėje Afrikoje.
 A. n. orientalis Cabanis, 1854; rytų Europa ir iki centrinio Kazachstano.		
 A. n. nipalensis Hodgson, 1833; rytinis Kazachstanas ir iki šiaurinės Kinijos.
 Aquila adalberti Brehm, CL, 1861 - Ispaninis erelis; Iberijos pusiasalyje ir Maroke.
 Aquila heliaca Savigny, 1809 - Karališkasis erelis; pietryčių Europoje ir iki centrinės Siberijos.
 Aquila gurneyi Gray, GR, 1861 - Molukinis erelis; Naujosios Gvinėjos ir Molukų salos.
 Aquila chrysaetos Linnaeus, 1758 - Kilnusis erelis; Plačiai palitęs: Europa, Šiaurės Amerika, Centrinė Amerika.
 A. c. chrysaetos Linnaeus, 1758; Europoje ir iki šiaurės centrinės Azijos.
 A. c. kamtschatica Severtsov, 1888; šiaurės rytų Azija.
 A. c. japonica Severtsov, 1888; Korėjos pusiasalis ir Japonija.
 A. c. daphanea Severtsov, 1888; Vidurio Azija.
 A. c. homeyeri Severtsov, 1888; Iberijo pusiasalis, šiaurinė Afrika per Artimuosius Rytus iki Irano ir Uzbekistano.
 A. c. canadensis Linnaeus, 1758; Aliaskoje, Kanadoje, JAV vakaruose ir centro vakarinėje Meksikoje.
 Aquila audax Latham, 1801 - Pleištauodegis erelis; Australijoje ir pietinėje Naujosios Gvinėjos salos dalyje.
 A. a. audax Latham, 1801; Australijos žemynas ir pietinėje Naujosios Gvinėjos salos dalyje.
 A. a. fleayi Condon & Amadon, 1954; Tasmanijoje.
 Aquila verreauxii Lesson, R, 1831 - Juodasis erelis; plačiai paplitęs Afrikos žemyne, taip pat Arabijos pusiasalyje.
 Aquila africana Cassin, 1865 - Afrikinis peslinis erelis; plačiai paplitęs Afrikoje.
 Aquila fasciata Vieillot, 1822 - Juostuotasis sakalinis erelis; sin. Hieraaetus fasciatus. Ispanijoje ir iki Indijos ir pietinės Kinijos. Taip pat šiaurinėje Afrikoje.
 A. f. fasciata Vieillot, 1822; šiaurinėje Afrikoje, pietinėje Europoje ir iki pietinės Kinijos ir Indokinijos.	
 A. f. renschi Stresemann, 1932; Mažosios Sundos salos.
 Aquila spilogaster Bonaparte, 1850 - Baltapilvis sakalinis erelis; plačiai paplitęs Afrikoje.

 Tikrieji ereliai Lietuvoje 
Lietuvoje aptinkamos 3 rūšysavibase.bsc-eoc.org / Avibase - Bird Checklists of the World; Lithuania: 
 Kilnusis erelis (Aquila chrysaetos); įrašytas į Lietuvos raudonosios knygos 1(E) kategoriją. Reguliariai stebimas per migracijas, žiemoja retai. Atsitiktinės poros peri Lietuvoje.
 Karališkasis erelis (Aquila heliaca); ypatingai retai užklystantis į Lietuvą. Lietuvoje neperi.
 Stepinis erelis (Aquila nipalensis); ypatingai retai užklystantis į Lietuvą. Lietuvoje neperi.

 Taip pat skaityti 
 Pasaulio stambiausių plėšriųjų paukščių rūšių sąrašas
 Lietuvos plėšrieji paukščiai

 Šaltiniai 

Kategorija:Vanaginiai paukščiai